Padujos universitetas
Padujos universitetas (it. Università degli Studi di Padova; lot. Universitas Studii Paduani) – aukštoji mokykla šiaurės rytų Italijos mieste Padujoje, vienas garsiausių universitetų šalyje ir pasaulyje. Įkurtas 1222 m. ir šiuo metu yra tarp seniausių Europos universitetų (Italijoje senesni tik Bolonijoje ir Modenoje). Į UNESCO Pasaulio paveldo sąrašą yra įrašytas Universiteto botanikos sodas. Ši aukštoji mokykla kartu su Bergeno, Granados, Graco, Leipcigo, Liono ir Vilniaus universitetais įeina į ARQUS universitetų aljansą.